**NAVODILO ZA IZPOLNJEVANJE OBRAZCA**

Zahtevek za oprostitev davka od dohodka profesorjev in raziskovalcev na podlagi določb mednarodne pogodbe o izogibanju dvojnega obdavčevanja dohodka je predpisan na podlagi 260. in 266. člena Zakona o davčnem postopku (Uradni list RS, št. 117/06), v povezavi s 127. členom Zakona o dohodnini (Uradni list RS, št. 117/06).

Prejemnik dohodka iz zaposlitve predloži izpolnjen obrazec plačniku dohodka za poučevanje oziroma raziskovanje, preden je dohodek izplačan. Plačnik predloži izpolnjen obrazec davčnemu organu. Davčni organ odloči o zahtevku najpozneje v 15 dneh od prejema zahtevka. Plačnik davka lahko izplača dohodek in od tega dohodka ne izračuna odtegne in plača davka, šele ko prejme s strani davčnega organa potrjen zahtevek.

Za vsako izplačilo dohodka se predloži nov zahtevek. Davčni organ lahko v primerih, ko plačnik davka izplačuje dohodek v rednih časovnih presledkih odobri ugodnosti za daljše časovno obdobje.

Obrazec se izpolnjuje čitljivo, z velikimi tiskanimi črkami.

**1.** Prejemnik dohodka vpiše državo, s katero ima Republika Slovenija sklenjeno mednarodno pogodbo o izogibanju dvojnega obdavčevanja dohodka, ter člen in odstavek člena na podlagi katerega vlaga zahtevek.

# Podatki o prejemniku dohodka

Vpišejo se ime in priimek, podatki o prebivališču v Republiki Sloveniji (naselje, ulica, hišna številka in pošta), podatki o prebivališču pred prihodom v Republiko Slovenijo (naselje, ulica, hišna številka in pošta), država, katere državljan je, država, katere rezident je za davčne namene (država, katere pristojni organ potrdi rubriko v 8. točki obrazca), ter davčna ali druga identifikacijska številka. Podatek o tej številki ni obvezen. Označi se status prejemnika dohodka (profesor, raziskovalec).

# Podatki o izplačevalcu dohodka

Vpišejo se ime in priimek ali firma in pravno-organizacijska oblika, podatki o prebivališču ali sedežu in država izplačevalca ter davčna ali identifikacijska številka.

# Podatki o navzočnosti in univerzi, šoli ali ustanovi v Republiki Sloveniji

Vpišeta se datum prvega prihoda prejemnika dohodka (v zvezi s poučevanjem oziroma raziskovanjem) v Republiko Slovenijo (dd.mm.LLLL) in predvideni čas njegovega prebivanja (v zvezi s poučevanjem oziroma raziskovanjem) v Republiki Sloveniji (od (dd.mm.LLLL) do (dd.mm.LLLL)). Vpišejo se še naziv, sedež/kraj (naslov) in davčna številka univerze, šole ali ustanove v Republiki Sloveniji, kjer prejemnik dohodka poučuje ali raziskuje.

# Podatki o dohodku, prejetem za poučevanje oziroma raziskovanje, prejetem od izplačevalca, za katerega se uporabi pogodba iz 1. točke

Vpiše se vrsta dohodka. Iz opisa mora biti razvidno, da gre za dohodek, za katerega veljajo ugodnosti iz mednarodne pogodbe. Vpišeta se še datum plačila (mm.dd.LLLL) in znesek dohodka v eurih, zaokrožen na dve decimalni mesti. Ustrezno se označi ali se raziskave opravljajo v javno ali v zasebno korist določene osebe ali oseb.

# Drugo

Vpišejo se drugi podatki.

**8.** Izpolni pristojni organ države, katere rezident je za davčne namene prejemnik dohodka.